**POZIV UMJETNICIMA:
 Još 5 dana do kraja konkursa MArteLive Europe**

Ostalo je još 5 dana, do završetka konkursa MarteLive Europe, međunarodnog takmičenja i festivala za mlade i nove umjetnike. Aplicirati na ovaj super konkurs možete još samo do nedjelje 31.jula 2022.godine, a onda nas očekuje veliko takmičenje među umjetnicima različitih disciplina, polufinale u Tuzli i finale u Rimu, pregršt nagrada i super druženje.

Podsjećamo, [MArteLive Europe](http://www.martelive.ba) je super prilika za mlade umjetnike između 18 i 35 godina, iz 16 umjetničkih disciplina: muzika, DJ & producent, teatar, ples, savremeni cirkus, književnost, slikanje i crtanje, kiparstvo, fotografija, digitalna ilustracija, street-art, modni dizajn, rukotvorine, kratki film, muzički video i video umjetnost.
Nakon 20 godina iskustva u Italiji, gdje su hiljade mladih ljudi pokazali svoje kreativnosti te započeli profesionalnu karijeru, MArteLive je prvi put pružio istu šansu mladima širom Evrope, gdje pripada i podneblje cijelog Balkana.

[Udruženje „Tuzla Live“](https://www.facebook.com/tuzlalive) iz Bosne i Hercegovine zajedno sa partnerima iz Poljske i Litvanije te liderima iz Italije vam poručuju da ovo nije samo prilika da svoj rad predstavite međunarodnoj publici, nego i da budete zapaženi od strane svjetski poznatih i uticajnih institucija i pojedinaca iz oblasti umjetnosti i kulture.

Radove mladih stvaralaca ocjenjivat će međunarodni žiri, poznati i priznati profesionalci iz svake od nabrojanih disciplina.

Pogledajte video i pridružite se ovoj avanturi: [**MArteLive Europe**](https://youtu.be/prfetaQAA9k).

Vrlo je jednostavno, a do 31.jula i besplatno!!!
Kliknite na [***Prijavi se***](https://form.jotform.com/221574183651355) te iskoristite kupon **tuzla2022** za besplatnu prijavu.

Sretno!

#martelive #marteliveeurope #art #creativeeurope #artresidencies #youngartist #create #talent #festival #artprize #TuzlaLive #contest